Սրբազան Պապը ակնարկեց ապա երկու եկեղեցիներու միջեւ կայացած համագործակցութեան, յատկապէս որոշ հարցերու շուրջ, ինչպէս «արդի ստրկութեան» դէմ պայքար, արարչութեան պաշտպանութիւնը ու խաղաղութեան փնտռտուքը, ու այս ծիրէն ներս շնորհակալութիւն յայտնեց Բարթողոմէոս Ա Պատրիարքին, որ ընդառաջեց իր խնդրանքին, իր մասնակցութիւնը բերելու յառաջիկայ 7 յուլիսին Պարիի մէջ կայանալիք աղօթքի հանդիպումին, Միջին Արեւելիքի քրիստոնեայ հասարակութիւններու հովուապետերու հետ միասին, «աղօթելու եւ խորհրդածելու այդ շրջանի մէջ ապրող մեր եղբայրներուն ու քոյրերուն ողբերգական իրավիճակի մասին» յարեց Սրբազան Պապը մաղթանք յայտնելով որ բազմապատկուին կաթողիկէներու եւ օրթոտոքսներու միջեւ համագործակցութեան, աղօթքի եւ Աւետարանի հռչակումի առիթները։